Nemendur í 3. bekkjum Landakots - og Salaskóla heimsóttu ráðuneytið á dögunum og kynntu Lilju Alfreðsdóttur mennta - og menningarmálaráðherra niðurstöður Heimsins stærstu kennslustundar , verkefnis sem þau tóku þátt í nú á haustönn sem unnið var í samstarfi við Félag Sameinuðu þjóðanna . Nemendurnir unnu með þá heimsmynd sem þau vilja sjá fyrir sér árið 2030 nái heimsmarkmið Sameinuðu þjóðanna fram að ganga . Þá lögðu nemendur fram hugmyndir og markmið um hvað þau ætla sjálf að gera til að vinna að framgangi heimsmarkmiðanna . Í framtíðarsýn þeirra lögðu þau mikla áherslu á að tryggja þyrfti jafnt aðgengi að menntun og efla umhverfisvitund fólks á öllum aldri . Til að leggja sitt af mörkum höfðu nemendurnir til að mynda sett sér markmið um aukna hjálpsemi , tillitssemi í kennslustundum og að týna rusl . „ Þessi fundur okkar var sérstaklega ánægjulegur . Við áttum gott spjall um heimsmarkmiðin og mikilvægi samvinnunnar , þessir krakkar vita vel að bestur árangur næst þegar allir taka þátt og að aðgengi að menntun er fyrir öllu , “ sagði Lilja Alfreðsdóttir mennta - og menningarmálaráðherra . Heimsins stærsta kennslustund er verkefni sem UNESCO skólanetið á Íslandi hefur tekið þátt í undanfarin ár en það miðar að því að efla fræðslu um heimsmarkmið Sameinuðu þjóðanna . Í ár var einnig sérstök áhersla lögð á Barnasáttmála Sameinuðu þjóðanna í tilefni af 30 ára afmæli hans . Félag Sameinuðu þjóðanna heldur utan um skólanetið í samstarfi við mennta - og menningarmálaráðuneytið . Námsefni þessu tengt er aðgengilegt fyrir alla skóla á síðu félagsins www.un.is .